ไฟแนนเชียลไดเจสต์
TTA13CB ถูกแช่แข็งถึง 7 มิ.ย.
18 ส.ค. 2554

TTA13CB ถูกแช่แข็งถึง 7 มิ.ย.
นักลงทุนที่จะซื้อใบสำคัญแสดงสิทธิอนุพันธ์ในหุ้นของบริษัท โทรีเซนไทย เอเยนต์ซีส์ ออกโดยบริษัทหลักทรัพย์ เคจีไอ (ประเทศไทย) รุ่น B หรือ TTA13CB ระหว่างวันที่ 17 มิ.ย. 2554 จะต้องวางเงินสดทั้ง 100% (แคชบาลานซ์)
TMW กำไรพุ่ง 89%
บริษัท ไทยมิตซูวา (TMW) เปิดเผยผลการดำเนินงานประจำปี สิ้นสุดวันที่ 31 มี.ค. 2554 ว่า กำไรสุทธิ 65.29 ล้านบาท หรือกำไรหุ้นละ 1.64 บาท เพิ่มขึ้น 89.63% ซึ่งกำไรคิดเป็นสัดส่วน 4.41% ของรายได้จากการขาย เพิ่มขึ้นจากที่เคยทำได้สัดส่วน 3.16% และกำไรขั้นต้นเพิ่มขึ้น 65.60 ล้านบาท หรือ 46.50% 
LHK แจกปันผลเกิน 6% 
บริษัท โลหะกิจ เม็ททอล (LHK) จะจ่ายเงินปันผลหุ้นละ 0.22 บาท ให้ผู้ถือหุ้นที่มีชื่อในทะเบียนวันที่ 15 มิ.ย.นี้ ทั้งนี้เงินปันผลตอบแทนประมาณ 6.47% เทียบกับราคาปิดที่ระดับ 3.4 บาท วันที่ 31 พ.ค.ที่ผ่านมา
บริษัทจ่ายเงินปันผลจากผลการดำเนินงาน วันที่ 1 เม.ย. 2553-31 มี.ค. 2554 โดยมีกำไรสุทธิเพิ่มขึ้น 37% เป็น 139.11 ล้านบาท หรือเท่ากับ 0.43 บาท
TKS ขายหุ้นคืน 1 ล้านบาท
บริษัท ที.เค.เอส. เทคโนโลยี (TKS) ได้ขายหุ้นซื้อคืนออกมาจำนวน 1.6 แสนหุ้น ในราคาหุ้นละ 6.60 บาท รวมเป็นเงิน 1.05 ล้านบาท เมื่อวันที่ 30 พ.ค.ที่ผ่านมา คงเหลือหุ้นจำนวน 7,542,960 หุ้น คิดเป็น 3.04% 
TMC รอขาย 85 ล้านหุ้นเข้า mai 
นายสุรเชษฐ์ กมลมงคลสุข กรรมการผู้จัดการ บริษัท ทีเอ็มซี อุตสาหกรรม (TMC) ดำเนินธุรกิจผลิตและจำหน่ายเครื่องจักรไฮดรอลิกและเครน เปิดเผยว่า บริษัทจะเสนอขายหุ้นเพิ่มทุนให้ประชาชนทั่วไป (ไอพีโอ) จำนวน 85 ล้านหุ้น 
บริษัทคาดว่าจะใช้เงินประมาณ 100 ล้านบาท ใช้สร้างโรงงานเพื่อเพิ่มกำลังการผลิตอีก 1 เท่า จากจำนวน 4060 เครื่อง/ปี ส่วนรายได้ปีนี้คาดเติบโต 15% หรืออยู่ที่ 600 ล้านบาท 
นายนิมิตร วงศ์จริยกุล กรรมการบริหารและผู้บังคับบัญชาสายงานบริหารด้านวาณิชธนกิจ บล.โนมูระ พัฒนสิน ในฐานะที่ปรึกษาทางการเงิน กล่าวว่า TMC จะเข้าซื้อขายในตลาดหลักทรัพย์ เอ็ม เอ ไอ (mai) ได้ภายในปีนี้ หรือต้นปีหน้า โดย TMC มี P/E ที่ 8 เท่า ใกล้เคียงตลาด mai มีอยู่ 810 เท่า 
TCAP โยกหุ้นนครหลวงลีสซิ่ง
บริษัท ทุนธนชาต (TCAP) แจ้งว่า ธนาคารธนชาตซื้อหุ้นของนครหลวงลีสซิ่งแฟ็กเตอริง จำนวน 4.5 ล้านหุ้น หรือ 15% จากบริษัทหลักทรัพย์ นครหลวงไทย ในราคาหุ้นละ 30.64 บาท รวมเป็นมูลค่า 137.88 ล้านบาท